Lav et referat af nedenstående tekst:

Tekst:
Sommerhuset i Rødhus stod i flammer, og der var kraftig røg, da parret klokken 1.25 blev vækket af røgalarmen. Det lykkedes heldigvis parret, der havde lejet sommerhuset, at redde sig ud, hvorefter brandvæsen blev tilkaldt. Men sommerhuset stod ikke til at redde, og det er brændt ned til grunden. Ligeledes havde flammerne fået fat i parret bil, der stod parkeret ved siden af sommerhuset, og bilen er også udbrændt. Parret stammer fra Aalborg og er henholdsvis 43 og 50 år. - Der er ingen tvivl om, at det er røgalarmen, der har reddet deres liv, siger vagtchefen hos Nordjyllands Politi. Brandårsagen er endnu ukendt, det skal politiets teknikere i løbet af i dag begynde at undersøge. Parret har til politiet forklaret, at de lørdag aften havde nogle myggelys tændt på terrassen, men parret er sikker på, at de slukkede lysene, inden de gik i seng.

Referat:
Et par fra Aalborg blev natten til søndag reddet af en røgalarm, da der udbrød brand i det sommerhus, de overnattede i.